钦定古今图书集成/明伦汇编/官常典/第359卷 > 郭实
## 钦定古今图书集成/明伦汇编/官常典/第359卷 > 郭实

按《明外史曹学程传》：“郭实，字伯华，高邑人。万历十一
年进士。授朝邑知县，选授御史。御史王麟趾劾湖广
巡抚秦燿结政府状，谪徐沟丞。实复劾燿，燿乃罢。比
去任，侵赃赎银钜万，为衡州同知沈𫓧所发，下吏戍
边。故事，抚按赃赎，率贮州县为公费。自燿及都御史
李采菲，御史沈汝梁、祝大舟咸以自润败，自是率预”
灭其籍，无可稽矣。实以论《朝鲜》事黜。久之，封贡不成。
石星下吏，给事中侯廷佩请还实官，不许。家居十五
年，起南京刑部主事，终大理右寺丞。